Kommunen er derfor nu i gang med at se på, hvilke aktiviteter, der skal finde sted den dag for at vise byen frem fra sin flotteste og mest interessante side. Besøget falder samtidig med, at rododendronparken Hedelund står i fuldt flor, så borgmester Lene Hansen håber regentparret vil med en tur gennem parken -Det er vel byens største attraktion forår og sommer, men vi ved jo ikke endnu, hvordan programmet kommer til at se ud. Det skal naturligvis koordineres med hoffet. Men jeg er både glad for og stolt af, at regentparret besøger kommunens købstad, udtaler Lene Hansen. Der er nedsat en bredt besat aktivitetsgruppe, som arbejder med købstadsjubilæet, hvor byen i år runder de 90.

Referat:
Den 24. maj får Brønderslev by fint besøg. Dronning Margrethe og Prins Henrik lægger vejen forbi byen, der runder 90 år.